Honduraška lempira
<s>Lempira (oznaka: L, ISO 4217 kod: HNL) je valuta Hondurasa.</s><s>Podijeljena je na 100 centava.</s>

<s>Etimologija 
Lempira je dobila ime po caciqueu Lempiri iz 16. stoljeća, vladaru domorodačkog naroda Lenca, koji je poznat u honduraškom narodnom predanju po vođenju (u konačnici neuspješne) domorodačke pobune protiv  španskih conquistadorskih snaga.</s><s>Narodni je heroj i nalazi se na novčanici od 1 lempire, kao i na kovanicama od 20 i 50 centava.</s>

<s>Povijest
Lempira je uvedena 1931. godine, zamijenivši pritom peso.</s><s>Krajem 1980-ih godina, odnos između lempire i američkog dolara je bio 2:1 (kovanica od 20 centava se naziva daime, jer je vrijedila koliko i američki dime).</s><s>Po tečaju od 20. lipnja 2017. godine, odnos honduraške lempire i američkog dolara bio je 23,44:1.</s>

<s>Kovanice
Godine 1931., uvedene su kovanice u vrijednosti od 5, 20 i 50 centava, te 1 lempire.</s><s>Kovanice od 1, 2 i 10 centava su ušle u optjecaj 1935., 1939., odnosno 1932. godine.</s><s>Srebrna kovanica 1 lempire je izbačena iz proizvodnje 1937. godine, a druge srebrne kovanice (20 i 50 centava) zamijenjene su kuproniklom 1967. godine.</s><s>Kovanice od 1 i 2 centava su ukinute 1974., odnosno 1998. godine.</s>

<s>Kovanice koje su trenutno u optjecaju su 5, 10, 20 i 50 centava.</s>

<s>Novčanice
Banka Hondurasa i Banco Atlantida izdale su prve novčanice lempire 1932. godine.</s><s>Te novčanice su bile u vrijednosti od 1, 2, 5, 10 i 20 lempira.</s><s>Središnja banka Hondurasa je preuzela proizvodnju papirnog novca 1950. godine, uvodeći novčanice od 50 i 100 lempira iste godine, a potom i novčanice od 500 lempira 1995. godine.</s>

<s>U siječnju 2010. godine, nova novčanica od 20 lempira, na polimernoj bazi, ušla je u optjecaj sa 60 miliona primjeraka.</s>

<s>Novčanice u optjecaju su:</s>

<s>Devizni tečaj</s>

<s>Vidjeti također
 Ekonomija Hondurasa</s>

<s>Izvori</s>

<s>Vanjske poveznice
 Novčanice Hondurasa</s>

<s>Lempira
Američke valute</s>

